Savnet turist funnet død i Sogn og Fjordane
Den engelske turisten i 20-årene var på fjelltur i området ved Fuglesteg sammen med sitt reisefølge torsdag ettermiddag. Mannen, som gikk alene tilbake fra turen, ble ved 21.30-tiden meldt savnet da han ikke hadde kommet fram. Ved 12.30-tiden meldte politiet i Sogn og Fjordane at mannen er funnet og at han er bekreftet død. Mannens pårørende er varslet, opplyser politiet. Mannskaper fra politi, luftambulanse, Røde Kors, Norske redningshunder, Jostedalen alpine redningsgruppe og Sivilforsvaret deltok i søket. Det var bratt, ulendt og tett vegetasjon i området der det ble søkt etter mannen, noe som gjorde letearbeidet vanskelig. - Det er et vanskelig søkeområde. Det er bratt og mange ulendte steder. Det er tett vegetasjon, og vanskelig for helikopteret å se noe fra lufta, sier Hope.
Den engelske turisten som har vært savnet i Luster i Sogn og Fjordane er funnet omkommet.